Κόνιτσα 02/06/2021

**ΔΕΛΤΙΟ ΤΥΠΟΥ**

Το επίσημο τρέιλερ της τηλεοπτικής σειράς «Άγιος Παΐσιος» που θα προβληθεί από τον Σεπτέμβριο στην ελληνική τηλεόραση.

Κυκλοφόρησε το επίσημο τρέιλερ της τηλεοπτικής σειράς «Άγιος Παΐσιος» με θέμα τη ζωή του Αγίου Παϊσίου, που θα προβληθεί από τον Σεπτέμβριο στην ελληνική τηλεόραση.

Πρόκειται για μια μεγάλη παραγωγή της εταιρείας GREEN OLIVE FILMS με εξαιρετικές ερμηνείες κορυφαίων Ελλήνων ηθοποιών και με τη συμμετοχή αρκετών συνδημοτών μας στα γυρίσματα που πραγματοποιήθηκαν στην περιοχή του Δήμου Κόνιτσας.

Το 1924 οι Τούρκοι εκδίωξαν τους χριστιανούς από τα Φάρασα της Καππαδοκίας και εκείνοι προκειμένου να επιζήσουν πήραν το δρόμο της ξενιτιάς. Μαζί τους και ο μικρός Αρσένιος – μετέπειτα Παϊσιος με την οικογένειά του, που μετά από πολλές δυσκολίες έφθασαν στην Κόνιτσα. Εδώ ο Άγιος θα περάσει τα περισσότερα χρόνια της ζωής του και θα μονάσει στην Μονή Παναγίας Στομίου στην Κόνιτσα.

Το πλούσιο καστ των ηθοποιών πλαισιώνεται από τον Νικήτα Τσακίρογλου, τον Γιάννη Στάνκογλου, τον Γιώργο Ζώη, τη Σμαράγδα Σμυρναίου, τον Δημήτρη Ξανθόπουλο, την Χριστίνα Παυλίδου, τον Δημήτρη Ήμελλο, τον Δρόσο Σκότη, τη Δέσποινα Γκάτζιου και άλλους πολλούς ηθοποιούς. Στον ρόλο του Αγίου Παϊσίου ο Προκόπης Αγαθοκλέους.

Ο Δήμος Κόνιτσας συγχαίρει την Εταιρεία Παραγωγής, τους ταλαντούχους ηθοποιούς και όλους τους συντελεστές για το εξαιρετικό αποτέλεσμα. Αναμένουμε την προβολή της σειράς, που φιλοδοξεί να φέρει τα σπίτια μας τις σημαντικότερες στιγμές της ζωής του Αγίου Παϊσίου.

Από το Γραφείο Δημάρχου